கேள்வி: சார்லஸ் பிரீர் ஆண்ட்ரூஸ் - காந்தியுடன் தென்னாப்பிரிக்காவில் குறித்து விரிவாக சொல்லுங்கள்.
பதில்: வற்புறுத்தல், புத்திசாலித்தனம், தார்மீக நேர்மைக்கு பெயர் பெற்ற இவரை, மூத்த இந்திய அரசியல் தலைவர் கோபால கிருஷ்ண கோகலே தென்னாப்பிரிக்காவுக்குச் சென்று அங்குள்ள இந்திய சமூகத்திற்கு அரசாங்கத்துடனான அரசியல் தகராறுகளைத் தீர்க்க உதவுமாறு கேட்டுக் கொண்டார். ஜனவரி 1914இல் தென்னாப்பிரிக்கா வந்த இவர், இனப் பாகுபாடு மற்றும் காவல் சட்டங்களுக்கு எதிராக இந்திய சமூகத்தின் முயற்சிகளுக்கு தலைமை தாங்கி வந்த 44 வயது குசராத்தி வழக்கறிஞர், மோகன்தாசு கரம்சந்த் காந்தி சந்தித்தார். ஆண்ட்ரூஸ் காந்தியின் கிறிஸ்தவ விழுமியங்கள் பற்றியும், அறப் போராட்டம் கருத்து பற்றியும் ஆழ்ந்து ஈர்க்கப்பட்டார் - இது கிறிஸ்தவ அராஜகத்தின் கூறுகளின் உத்வேகத்துடன் காந்தி கலந்த ஒன்று. தளபதி ஜான் இசுமட்சுடனான பேச்சுவார்த்தையில் ஆண்ட்ரூஸ் காந்தியின் உதவியாளராகப் பணியாற்றினார். மேலும், அவர்களின் தொடர்புகளின் சில நுணுக்கமான விவரங்களை இறுதி செய்யும் பொறுப்பிலும் இருந்தார்.Ramachandra Guha, ''Gandhi Before India'', Knopf; F., 2013, pp. 505-506. பல இந்திய காங்கிரசு தலைவர்கள், புனிதர் இசுடீபன் கல்லூரியின் முதல்வர் சுசில் குமார் ருத்ரா ஆகியோரின் ஆலோசனையைப் பின்பற்றி, ஆண்ட்ரூஸ் 1915இல் தன்னுடன் இந்தியாவுக்குத் திரும்ப காந்திஜிக்கு உறுதுணையாக இருந்தார்.